Han Fei Zi

Han Fei Zi († 233 avC) es un filosòfe chinés dau segle III avC. Los detalhs de sa vida son unicament coneiguts per d'obratges posteriors a sa mòrt, en particular lo Shiji de l'istorian Sima Qian. Èra probablament un prince de l'Estat de Han a la fin dau Periòde dels Reiaumes Combatents. Participèt a las guerras finalas de l'unificacion de China e ensajèt d'empachar l'invasion de son reiaume per las armaas de Ying Zheng de Qin, lo futur Qin Shi Huangdi. Victima d'intrigas a la cort de Qin, se suicidiguèt.

Una partia de sos escrichs son perduts, mas una compilacion de 55 de sos textes a subreviscut. Dins aquelos escrichs, Han Fei Zi es un promotor quasi extremista de la pensaa legista. Es ansin favorable a un Estat poderós capable d'assegurar lo respècte de leis fòrça estrictas, l'atribucion de recompensas als subjectes obeïssents e una condamnacion infalhibla dels contravenents. Son òbra inspirèt en partia la politica autoritària de Qin Shi Huangdi, lo prumier emperaire de China. 

 Ligams internes 

 Legisme.

 Bibliografia 

 (fr) Jonathan Clements, Le Premier Empereur de Chine, Éditions Perrin, 2006.
 (en) Burton Watson, Han Fei Tzu: Basic Writings, Nòva York, Columbia University Press, 1964.

 Nòtas e referéncias